
ԿԱՐԳԱԴՐՈՒԹՅՈՒՆ
	15 օգոստոսի 2025 թվականի
	թիվ 7
	քաղ. Չոլպոն-Աթա



2024-2026 թվականների Եվրասիական տնտեսական միության անդամ պետությունների համակարգված (համաձայնեցված) տրանսպորտային քաղաքականության հիմնական ուղղությունների եւ իրականացման փուլերի իրագործմանն ուղղված միջոցառումների պլանում («ճանապարհային քարտեզում») փոփոխություն կատարելու մասին

1.	Եվրասիական միջկառավարական խորհրդի 2024 թվականի հոկտեմբերի 1-ի թիվ 15 կարգադրության 4-րդ կետին համապատասխան՝ 2024-2026 թվականների Եվրասիական տնտեսական միության անդամ պետությունների համակարգված (համաձայնեցված) տրանսպորտային քաղաքականության հիմնական ուղղությունների եւ իրականացման փուլերի իրագործմանն ուղղված միջոցառումների՝ սույն կարգադրությամբ հաստատված պլանում («ճանապարհային քարտեզում») կատարել փոփոխություն՝ համաձայն հավելվածի։


2.	Սույն կարգադրությունն ուժի մեջ է մտնում Եվրասիական տնտեսական միության պաշտոնական կայքում դրա հրապարակման օրվանից։

Եվրասիական միջկառավարական խորհրդի անդամներ՝
	Հայաստանի Հանրապետությունից՝
	Բելառուսի Հանրապետությունից`
	Ղազախստանի Հանրապետությունից`
	Ղրղզստանի Հանրապետությունից`
	Ռուսաստանի Դաշնությունից՝

ՀԱՎԵԼՎԱԾ
Եվրասիական միջկառավարական խորհրդի 2025 թվականի օգոստոսի 15-ի թիվ 7 կարգադրության 

ՓՈՓՈԽՈՒԹՅՈՒՆ
2024-2026 թվականների Եվրասիական տնտեսական միության անդամ պետությունների համակարգված (համաձայնեցված) տրանսպորտային քաղաքականության հիմնական ուղղությունների եւ իրականացման փուլերի իրագործմանն ուղղված միջոցառումների պլանում («ճանապարհային քարտեզում») կատարվող

I բաժինը լրացնել հետեւյալ բովանդակությամբ 7-րդ ենթաբաժնով.
«7. Կադրային ներուժի ներգրավում եւ օգտագործում
	141.	Անդամ պետությունների տրանսպորտային մասնաճյուղի կադրային ներուժի զարգացման լավագույն պրակտիկաների մոնիթորինգ՝ ներառյալ աշխատողների ներգրավումն ու որակավորման բարձրացումը
	2025-2026 թվականներ
	անդամ պետություններ, Հանձնաժողով
	վերլուծական նյութեր, տեղեկատվություն մոնիթորինգի արդյունքների մասին

	142.	Անդամ պետությունների կողմից Եվրասիական տնտեսական հանձնաժողովի կոլեգիայի 2023 թվականի նոյեմբերի 14-ի «Ավտոմոբիլային տրանսպորտի ոլորտում առավել պահանջված մասնագիտություններին ներկայացվող որակավորման պահանջների մասին» թիվ 31 հանձնարարականով սահմանված որակավորման պահանջների կիրառման մոնիթորինգ
	2025-2026 թվականներ
	Հանձնաժողով, անդամ պետություններ
	Ղեկավարների խորհրդի նիստին ներկայացվող՝ մոնիթորինգի արդյունքների վերաբերյալ տեղեկատվություն

	143.	Տրանսպորտի ոլորտում առավել պահանջված մասնագիտություններին ներկայացվող որակավորման պահանջներին վերաբերող առաջարկների նախապատրաստում՝ բացառությամբ քաղաքացիական ավիացիայի ոլորտի պահանջների
	2025-2026 թվականներ
	Հանձնաժողով, անդամ պետություններ
	Հանձնաժողովի հանձնարարական (անհրաժեշտության դեպքում)»։

